รัฐบาลไทย-ข่าวทำเนียบรัฐบาล- ก.วิทย์ฯ โดย สทอภ. จัดสัมมนาผู้บริหารระดับสูง เพื่อกำหนดแนวทางการดำเนินงานด้านภูมิสารสนเทศของประเทศไทย
วันพุธที่ 15 มีนาคม 2560
ก.วิทย์ฯ โดย สทอภ. จัดสัมมนาผู้บริหารระดับสูง เพื่อกําหนดแนวทางการดําเนินงานด้านภูมิสารสนเทศของประเทศไทย
ก.วิทย์ฯ โดย สทอภ. จัดสัมมนาผู้บริหารระดับสูง เพื่อกําหนดแนวทางการดําเนินงานด้านภูมิสารสนเทศของประเทศไทย
25 กุมภาพันธ์ 2560 ณ โรงแรม ดี วารี ชาญวีร์ จังหวัดนครราชสีมา /กระทรวงวิทยาศาสตร์และเทคโนโลยีและสํานักงานพัฒนาเทคโนโลยีอวกาศและภูมิสารสนเทศ (สทอภ.) จัดการสัมมนาผู้บริหารระดับสูง”กําหนดแนวทางการดําเนินงานด้านภูมิสารสนเทศของประเทศไทย” เพื่อให้ผู้บริหารระดับสูงหรือเทียบเท่า (ปลัดกระทรวง) ได้รับทราบผลการดําเนินงานที่ผ่านมา และปัญหาอุปสรรคที่ทําให้ไม่สามารถดําเนินงานได้ และร่วมเสนอข้อคิดเห็น/ข้อเสนอแนะในระดับนโยบายเพื่อเป็นแนวทางในการแก้ไขปัญหาอุปสรรค และการดําเนินงานร่วมกันระหว่างหน่วยงานให้เป็นไปในทิศทางเดียวกัน และก่อให้เกิดการนําภูมิสารสนเทศไปใช้ในการพัฒนาประเทศได้อย่างมีประสิทธิภาพ โดยประเด็นการสัมมนาครั้งนี้ประกอบด้วย ๑.การเสนอข้อคิดเห็น และให้ความเห็นชอบต่อร่างแผนแม่บทภูมิสารสนเทศแห่งชาติ ปี ๒๕๖๐-๒๕๖๔ ๒.การพัฒนามาตรฐานภูมิสารสนเทศ (Standards) และการพัฒนาชุดข้อมูลภูมิสารสนเทศพื้นฐาน (FGDS) ๓. การให้บริการภูมิสารสนเทศของหน่วยงานผ่านระบบสืบค้นและบริการภูมิสารสนเทศกลางของประเทศ (NGIS Portal)
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี กล่าวเปิดการสัมมนา และมอบนโยบาย/ข้อสั่งการของรองนายกรัฐมนตรี (นายสมคิด จาตุศรีพิทักษ์) จากการประชุมคณะกรรมการภูมิสารสนเทศแห่งชาติครั้งที่ ๑/๒๕๕๙ เมื่อวันจันทร์ที่ ๒๖ กันยายน ๒๕๕๙ ว่า ตามที่ คณะกรรมการภูมิสารสนเทศแห่งชาติ ครั้งที่ ๑/๒๕๕๙ รองนายกรัฐมนตรี (ดร.สมคิด จาตรุศรีพิทักษ์) ได้เล็งเห็นถึงความสําคัญของข้อมูลภูมิสารสนเทศ จึงได้มอบนโยบายเกี่ยวกับการบริการข้อมูลภูมิสารสนเทศ และการบริหารจัดการข้อมูลขนาดใหญ่ของประเทศ เพื่อให้เกิดความประหยัดงบประมาณ ลดความซ้ําซ้อนและประยุกต์ใช้ข้อมูลร่วมกันอย่างมีประสิทธิภาพ สามารถรองรับภารกิจตามนโยบายของรัฐบาล และการบริหารจัดการประเทศในภาพรวมต่อไป โดยรองนายกรัฐมนตรี ได้มีบัญชาให้กระทรวงวิทยาศาสตร์และเทคโนโลยีและสํานักงานพัฒนาเทคโนโลยีอวกาศและภูมิสารสนเทศ (สทอภ.) ในฐานะฝ่ายเลขานุการ คณะกรรมการภูมิสารสนเทศแห่งชาติ (สทอภ.) จัดสัมมนาผู้บริหารระดับสูง (ปลัดกระทรวง) เพื่อการกําหนดแนวทางการดําเนินงานด้านภูมิสารสนเทศการจัดทํามาตรฐานข้อมูลแผนแม่บทภูมิสารสนเทศแห่งชาติและการใช้ประโยชน์จากระบบสืบค้นและบริการภูมิสารสนเทศกลางของประเทศ(NGIS Portal) และเพื่อให้ผู้บริหารระดับสูง(ปลัดกระทรวง) ได้รับทราบถึงผลการดําเนินงานที่ผ่านมา และปัญหาอุปสรรคที่ทําให้ไม่สามารถดําเนินการได้ พร้อมทั้งร่วมเสนอข้อคิดเห็น/ข้อเสนอแนะในระดับนโยบายเพื่อเป็นแนวทางในการแก้ไขปัญหาและการดําเนินงานร่วมกันระหว่างหน่วยงานให้เป็นไปในทิศทางเดียวกัน และก่อให้เกิดการนําภูมิสารสนเทศไปใช้ประโยชน์ในการพัฒนาประเทศได้อย่างมีประสิทธิภาพ
จากนั้นเข้าสู่ช่วงการเสวนา เรื่อง การดําเนินงานด้านภูมิสารสนเทศ ตามแผนแม่บทภูมิสารสนเทศแห่งชาติโดยมี รศ.นพ. สรนิต ศิลธรรม ปลัดกระทรวงวิทยาศาสตร์และเทคโนโลยี เป็นผู้ดําเนินการเสวนาและมีหน่วยงานที่เข้าร่วมเสวนา ได้แก่๑.กองบัญชาการกองทัพไทย (พลตรี กฤษณ์ บัณฑิต รองเจ้ากรมแผนที่ทหาร)๒.กระทรวงมหาดไทย (นายณรงค์ศักดิ์ โอสถธนากร ผู้ตรวจราชการกระทรวงมหาดไทย)๓.กระทรวงเกษตรและสหกรณ์ (นางสาวเบญจพร ชาครานนท์ รองอธิบดีด้านบริหาร) ๔.กระทรวงคมนาคม (นายพีระพล ถาวรสุภเจริญ รองปลัดกระทรวงคมนาคม) ๕.กระทรวงทรัพยากรธรรมชาติและสิ่งแวดล้อม(นายอุดม จันทรสุข รักษาการแทนผู้อํานวยการศูนย์เทคโนโลยีสารสนเทศและการสื่อสาร) ๖.กรุงเทพมหานคร (นายวันชัย ถนอมศักดิ์ ผู้อํานวยการสํานักผังเมือง กรุงเทพมหานคร)
ปลัดกระทรวงวิทยาศาสตร์ฯ ได้กล่าวสรุปสาระสําคัญจากการเสวนา โดยมีรายละเอียดดังนี้ ๑. ด้านแผนแม่บท ขอให้คํานึงถึงนโยบายของแผนแม่บทเป็นหลักในการทํางานร่วมกันกับภาครัฐภาคเอกชนและประชาชน และช่วยกันประชาสัมพันธ์ให้ประชาชนรับรู้และเข้าใจในแผนแม่บท ๒. ระบบมาตรฐานควรมีข้อมูลที่ตรงกัน อยู่พิกัดเดียวกัน กฎระเบียบต่างๆที่ขัดข้อง ต้องหาทางดําเนินการเแก้ไข โดยต้องคํานึงถึง พรบ.ต่างๆ ที่เกี่ยวข้องด้วย ๓.ฐานข้อมูลกลาง ขอให้มีคณะทํางานฐานข้อมูลกลางเป็น Demand System ให้สามารถเข้าถึงได้ ในระดับประชาชน หรือระดับท้องถิ่น รวบรวมข้อมูลโดยต้องคํานึงถึงชั้นการเปิดเผยข้อมูล และแบ่งเป็นชุดข้อมูล ๔.การบูรณาการด้านงบประมาณ เพื่อลดความซ้ําซ้อน ๕.ด้านบุคลากร ควรมี keyword "นักภูมิสารสนเทศ" ซึ่งหมายถึงผู้ที่มีความรู้ทางด้านข้อมูลสารสนเทศ ด้านคอมพิวเตอร์ แผนที่ ฯลฯ รวมถึงการพัฒนาข้าราชการทุกคนให้สามารถอ่านข้อมูลสารสนเทศได้และต้องทํางานร่วมกันอย่างเป็นเครือข่าย
ดร.อานนท์ สนิทวงศ์ ณ อยุธยาผู้อํานวยการสํานักงานพัฒนาเทคโนโลยีอวกาศและภูมิสารสนเทศ (องค์การมหาชน)กล่าวถึง วัตถุประสงค์ของการจัดการสัมมนาในครั้งนี้เพื่อต้องการให้ผู้บริหารระดับสูงหรือเทียบเท่า (ปลัดกระทรวง)ของทุกหน่วยงานที่เกี่ยวข้องได้รับทราบผลการดําเนินงานที่ผ่านมา ปัญหาอุปสรรคในการดําเนินงาน ตลอดจนให้ข้อคิดเห็น/ข้อเสนอแนะในระดับนโยบายเพื่อกําหนดแนวทางการดําเนินงานด้านภูมิสารสนเทศ การจัดทํามาตรฐานข้อมูล แผนแม่บทภูมิสารสนเทศแห่งชาติ และการใช้ประโยชน์จากระบบสืบค้นและบริการภูมิสารสนเทศกลางของประเทศ (NGISPortal)
ข่าวโดย : นางสาวชลธิชา แสงเทียนสุวรรณ
ภาพข่าวและวีดิโอ : นางสาวศิริลักษณ์ สิกขะบูรณะ นายไววิทย์ ยอดประสิทธิ์
กลุ่มงานประชาสัมพันธ์ กระทรวงวิทยาศาสตร์และเทคโนโลยี
Tel. 02 333 3727-3732 โทรสาร 02 333 3834
E-Mail :pr@most.go.th
สอบถามข้อมูลเพิ่มเติมโทร Call Center 1313